als_Latn dik_Latn sag_Latn
E Djelë,
20 Prill 2014, në 17:40
Bija Ime e dashur,
kur Unë e dërgova Birin Tim për të shpenguar njerëzimin, bota e refuzoi Atë,
ashtu si ata bënë me profetët që Unë dërgova para Tij.
Ndërsa Unë tani
pregatitem të dërgoj Birin Tim, herën e dytë dhe të fundit, për të mbledhur fëmijët
e Mi dhe për t’ju dhënë atyre Jetën e Përjetshme, ata gjithashtu do ta refuzojnë
këtë Vepër të Madhe të Mëshirës. Unë, përmes Fjalës Sime, i kam dhënë njeriut të
Vërtetën dhe ai prapë e refuzon atë. Sa lehtë harrojnë ata. Sa të verbuar janë,
sepse Unë i tregova botës se Unë do t’ju sillja atyre Mbretërinë Time – një Botë
të Re, pa fund – por ata nuk e kuptojnë në të vërtetë se çfarë do të thotë
trashëgimia e tyre. Mëshira e Birit Tim nuk do të pranohet nga të gjithë dhe
prandaj Unë e kujtoj botën për çfarë do
të vij, me qëllim që ata të vijnë dhe ta pranojnë Mbretërinë Time.
Do të ketë
rezistencë të madhe nga fëmijët e Mi ndaj shumë mbrekullive që Unë do t’i
tregoj botës, para Ardhjes së Birit Tim. Do të flitet shumë, por armiqtë e Mi
do të sigurojnë që fëmijët e Mi të mashtrohen, me qëllim që të mos i pregatisin
shpirtrat e tyre për Jetën e Lavdishme që Unë e kam pregatitur për secilin prej
jush.
Ashtu si Biri Im u
ngjall së vdekuri në ditën e tretë, po ashtu Ai do ta zbuloj Veten në ditën e
tretë, pas tre ditëve të errësirës, në Ardhjen e Tij të Dytë. Unë dëshiroj që
ju të jeni të vetëdijshëm për këto tre ditët e errësirës, që të mos keni frikë
prej tyre. Qirinjtë e bekuar do t’ju japin dritën e vetme e lejuar nga Unë, për
të mundësuar ata që më duan Mua të shikojnë dhe të presin, me gëzim, Arritjen e
Birit Tim.
Mos kini frikë nga
Dashuria Ime për ju apo nga Fuqia që Unë zotëroj, pasi është për të mirën tuaj
që Unë i lejoj të gjitha ngjarjet të ndodhin në ditët që çojnë drejt Ditës së
Madhe. Unë i lejoj armiqtë e Mi të enden nëpër Tokë. Unë i lejoj shkatërruesit
ta mashtrojnë njeriun, sepse kështu Unë e vë në provë besimin e atyre që janë të
bekuar me të Vërtetën. Por dijeni këtë. Ata që e tradhëtojnë Fjalën e Zotit do
të flaken në humnerë. Ata që shpifin dhe që i ndëshkojnë shërbëtorët e Mi të
shenjtë, të cilët e duan Birin Tim, do të ndëshkohen ashpër. Unë do ta lejoj të
dobëtin dhe ata që mashtrohen lehtë, me qëllim që ata – kur Profecitë e Mia, të
dhëna ty, bija Ime, të ndodhin – të pendohen dhe të më kërkojnë Mua.
Fëmijë, Unë Jam
duke ju pregatitur ju, me qëllim që Vullneti Im të kryhet dhe që ju të jetoni,
brënda Mbretërisë Sime, për të cilën keni lindur. Bota në të cilën jetoni është
e ndotur, për shkak të të ligut dhe influencës së tij. Toka është e rrënuar nga
mëkati, në këtë kohë më shumë se ndonjëherë më parë dhe mëkati tani do të
shtohet, ku çdo njëri prej jush, me besim të vërtetë, do ta shikoj. Ju duhet t’ju
tregohet e Vërteta çdo ditë duke filluar që sot – të Djelën e Pashkës – sepse
pa atë, ju do të endeni kot dhe do të humbisni.
Shumë pak nga ju do
ta refuzojnë kishën e re për një botë dhe prandaj Ndërhyrja Ime do të jetë e
shpejtë. Unë do t’ju tërheq drejt Meje, do t’ju ngre lart, kur dhimbja e
braktisjes të bëhet e padurueshme, dhe Unë do t’i shpëtoj shpirtrat tuaj me
çfarëdo mënyre që Unë zgjedh, sesa t’ju humbas tek armiqtë e Mi. Unë dëshiroj që
ju t’i trajtoni me mirësi ata që luftojnë kundër Birit Tim për shkak të këtij,
Misionit të Tij për ta pregatitur botën për Ardhjen e Tij të Dytë. Unë ju ftoj
që të më kërkoni Mua, Atin tuaj të Përjetshëm, të tregoj Mëshirë tek të gjitha
ata që përpiqen të pengojnë Dorën Time, Bujarinë Time, Fuqinë Time dhe Hyjninë
Time, me anë të kësaj Fushate Lutje të veçantë:
Fushata
e Lutjes (147) Hyji Atë, trego Mëshirë mbi ata që e mohojnë Birin Tënd
O Zot,
Ati im I Përjetshëm, unë të kërkoj Ty të tregosh Mëshirë mbi ata që e mohojnë
Birin Tënd. Unë të lutem për shpirtrat e atyre që përpiqen të shkatërrojnë
profetët e Tu. Unë të lutem për kthimin e shpirtrave, që janë të humbur për Ty
dhe të kërkoj Ty t’i ndihmosh të gjithë fëmijët e Tu për t’i pregatitur
shpirtrat e tyre dhe për ta përmirsuar jetën e tyre, sipas Vullnetit Tënd
Hyjnor, në pritje të Ardhjes së Dytë të Birit Tënd të dashur, Jezu Krishtit.
Amin.
Shkoni, fëmijët e
Mi, dhe pregatisni të gjithë ata që janë të njohur për ju, duke i ofruar lutjet
e veçanta tek Unë, Ati juaj I Përjetshëm, për Mëshirën Time të Madhe.
Unë ju dua të gjithëve
ju. Unë kam Gjithë-Dashurinë, Gjithë-Durimin dhe Unë pres përgjigjen tuaj. Kurrë
mos mendoni se Unë nuk do t’i dëgjoj lutjet tuaja, sepse zërat tuaj janë ëmbëlsi
për Veshët e Mi dhe dashuria juaj për Mua më sjell Mua gëzim të madh. Nuk ka
asgjë që Unë nuk do të bëj për fëmijët e Mi. Asgjë.
Shkoni në dashuri
dhe gëzim, sepse ju mund të jeni të sigurtë se Unë Jam I Gjithë-Mëshirshëm.
Ati juaj i dashur
Hyji Më I Larti
Mesazhi origjinal në anglisht:
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn pag_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn